**Jose Nippala** (s. 25. helmikuuta 1980 Vilppula) on suomalainen jääkiekkoilija, joka edustaa Mestis-joukkue Lempäälän Kisaa. Hän on pelipaikaltaan keskushyökkääjä. Nippalaa on pidetty LeKissä myös seuraikonina. Nippala on tehnyt joukkueessa yhteensä 318 runkosarjaottelussa tehot 139+187=326, joilla hän johtaa sekä LeKin seurahistorian runkosarjan kaikkien aikojen piste-, maali- ja syöttöpörssiä sekä on pelannut myös eniten runkosarjaotteluita joukkueessa. Hän on toiminut myös LeKin kapteenina vuosina 2005–2007. Nippala on toiminut myös joukkueen valmennuspäällikkönä, F-junioreiden valmentajana sekä luistelukoulun ja Leijona-kiekkokoulun rehtorina.

Pelityyli
---------

Nippala on pelityyliltään klassinen kahden suunnan keskushyökkääjä. Hänen vahvuuksiin kuuluu rauhallisuus, pelikäsitys, tasaisuus, monipuolisuus ja johtajuus. Nippala on pelannut myös muutamia otteluita puolustajana. Hän ei kuitenkaan loista varsinaisesti millään osa-alueella ja tyytyy useimmiten peruspeliin.

Ura
---

Nippala on Vilppulan Kiekon kasvatti. Hän siirtyi C-juniori-ikäisenä Tampereen Ilvekseen, jossa Nippala voitti B-nuorten SM-pronssia vuonna 1997 ja A-nuorten SM-hopeaa vuonna 1999. Hän oli joukkueen paras pistemies C-nuorissa kaudella 1995–1996 sekä B-nuorissa kaudella 1997–1998. Kaudella 1999–2000 Nippala teki liigadebyyttinsä ja pelasi Ilveksessä viisi SM-liigaottelua jääden niissä ilman tehopisteitä. NHän pelasi samalla kaudella miesten pelejä myös kolmen ottelun verran lainalla Mestis-joukkue Kokkolan Hermeksessä, jossa Nippala pelasi kokonaan kauden 2000–2001. Hän pelasi kautensa lähinnä nelosketjun rikkovassa roolissa ja teki 41 runkosarjaottelussa tehot 2+7=9 sekä kahdeksassa playoff-ottelussa yhden syöttöpisteen.

Kaudeksi 2001–2002 Nippala siirtyi Suomi-sarjajoukkue KOO-VEEhen. Hän ehti pelata siellä vain kolme ottelua, kunnes Nippalan reisiluu katkesi ja hänen kautensa päättyi vakavaan loukkaantumiseen. Hän siirtyi kaudeksi 2003–2004 pelaamaan II-divisioonaa Lempäälän Kisaan, kun joukkueen seurajohto lupasi järjestää Nippalalle myös työpaikan. Hän oli joukkueen paras pistemies ja maalintekijä tehoilla 40+28=68. Kaudella Nippala teki 77 tehopistettä, mutta LeKin sisäisessä piste- ja maalipörssissä hänen edellään oli Timo Ruuska. Joukkue nousi seuraavaksi kaudeksi 2005–2006 Suomi-sarjaan ja Nippalasta tuli myös LeKin kapteeni. Hän oli joukkueen paras pistemies ja syöttäjä tehoilla 13+24=37. Seuraavalla kaudella 2006–2007 Nippala oli koko kevään 2007 pudotuspelien paras syöttäjä ja jakoi pistepörssin voiton joukkuetoverinsa Juha Leimun kanssa. Hän voitti niiden päätteeksi Suomi-sarjahopeaa ja oli nostamassa LeKiä Mestikseen.

Kaudella 2007–2008 Nippala jakoi LeKissä varakapteenina. Hän hoiti samaa virkaa myös vuodet 2009–2012. Kauden 2009–2010 päätteeksi LeKin fanit palkitsivat Nippalan Kipinä-pelaajana. Hän teki seuraavalla kaudella 2010–2011 Mestiksen yhden kauden piste-ennätyksensä tehoilla 12+20=32, joilla hän oli LeKin paras maalintekijä ja jakoi joukkueen sisäisen pistepörssin voiton Johannes Alasen kanssa. Nippala päätti pelaajauransa kevääseen 2012, mutta helmikuussa 2013 hän palasi vahvistamaan LeKiä loppukaudeksi 2012–2013.

Muuta
-----

Nippala on opiskellut oppisopimuksella liikunnanohjaajaksi.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1999–2000 | Hermes | Mestis | 3 | 1 | 0 | 1 | 0 | – | – | – | – | – |
|  | Ilves | SM-liiga | 5 | 0 | 0 | 0 | 2 | – | – | – | – | – |
| 2000–2001 | Hermes | Mestis | 44 | 2 | 7 | 9 | 18 | 8 | 0 | 1 | 1 | 0 |
| 2001–2002 | KOO-VEE | Suomi-sarja | 3 | 2 | 1 | 3 | 0 | – | – | – | – | – |
| 2002–2003 | KOO-VEE | Suomi-sarja | 28 | 8 | 15 | 23 | 8 | – | – | – | – | – |
| 2003–2004 | LeKi | II-divisioona | 29 | 40 | 28 | 68 | 20 | – | – | – | – | – |
| 2004–2005 | LeKi | II-divisioona | 29 | 42 | 35 | 77 | 16 | – | – | – | – | – |
| 2005–2006 | LeKi | Suomi-sarja | 26 | 13 | 24 | 37 | 6 | – | – | – | – | – |
| 2006–2007 | LeKi | Suomi-sarja | 24 | 9 | 27 | 36 | 4 | 4 | 2 | 7 | 9 | 2 |
| 2007–2008 | LeKi | Mestis | 41 | 5 | 6 | 11 | 8 | 3 | 1 | 0 | 1 | 2 |
| 2008–2009 | LeKi | Mestis | 39 | 6 | 18 | 24 | 8 | 3 | 0 | 0 | 0 | 0 |
| 2009–2010 | LeKi | Mestis | 39 | 7 | 15 | 22 | 20 | 8 | 3 | 2 | 5 | 0 |
| 2010–2011 | LeKi | Mestis | 48 | 12 | 20 | 32 | 43 | 3 | 1 | 0 | 1 | 0 |
| 2011–2012 | LeKi | Mestis | 41 | 5 | 14 | 19 | 12 | – | – | – | – | – |
| 2012–2013 | LeKi II | II-divisioona | 1 | 1 | 2 | 3 | 0 | – | – | – | – | – |
|  | LeKi | Mestis | 2 | 0 | 0 | 0 | 0 | 1 | 0 | 0 | 0 | 0 |
| 1 kausi | yhteensä | SM-liiga | 5 | 0 | 0 | 0 | 2 | – | – | – | – | – |
| 8 kautta | yhteensä | Mestis | 257 | 38 | 80 | 118 | 109 | 26 | 5 | 3 | 8 | 2 |

Lähteet
-------

* Jose Nippala The Internet Hockey Databasessa (englanniksi)
* Jose Nippala Eurohockey-sivustolla (englanniksi)
* Jose Nippala *Elite Prospects*. Everysport Media Group AB.  (englanniksi)
* Jose Nippala Jatkoaika.comissa (Internet Archive)

### Viitteet

1. 1 2 3 4 5  Isokoski, Antti: Nippala odottaa pitkää kevättä  10.3.2010. Jatkoaika.com. Viitattu 9.2.2013.
2. ↑  Lehtinen, Lauri: Juhlakalu itsevarmana: "Eihän meiltä toki kukaan mitään odottanut"  3.12.2011. Jatkoaika.com. Viitattu 9.2.2013.
3. 1 2  LeKi vahvistuu Kisa-ikonilla  8.2.2013. Jatkoaika.com. Viitattu 9.2.2013.
4. 1 2 3 4  EliteProspects
5. ↑  Yhteystiedot – Lempäälän Kisa/jääkiekko – LeKi (Arkistoitu – Internet Archive)
6. 1 2  Jatkoaika.com
7. ↑  Tulospalvelu[vanhentunut linkki]